*Šis straipsnis apie 2010–2013 m. televizijos serialą. Apie franšizę skaitykite straipsnyje Skūbis Dū.*

|  |
| --- |
| Skūbis Dū! Paslapčių biuras |
|  |
| Žanras | Detektyvas, komedija |
| Kūrėjas (-ai) | Mitch WatsonSpike BrandtTony Cervone |
| Kompozitorius (-iai) | Matthew SweetRobert J. Kral |
| Kalba (-os) | Anglų |
| Sezonų skaičius | 2 |
| Serijų skaičius | 52 |
| Gamyba |
| Prodiuseris (-iai) | Mitch WatsonVictor CookSpike BrandtTony Cervone |
| Kinematografija | Charles A. Nichols |
| Trukmė | 22 min. |
| Gamybos kompanija | Warner Bros. Animation |
| Transliacija |
| Originalus kanalas | Cartoon Network |

**„Skūbis Dū! Paslapčių biuras"** (angl. *Scooby-Doo! Mystery Incorporated*, sutrumpintai *Mystery Incorporated*, *Scooby-Doo! Mystery, Inc.*) – amerikiečių animacinis televizijos serialas, vienuolikta franšizės „Skūbis Dū" reinkarnacija, kurią sukūrė „Hanna-Barbera". Tai pirmasis šios franšizės serialas, kuris nebuvo originaliai transliuojamas šeštadienio rytais. Jį prodiusavo „Warner Bros. Animation" britų ir airių kanalui „Cartoon Network UK", Jungtinėse Valstijose serialo premjera įvyko per „Cartoon Network" 2010 m. balandžio 5 d. Paskutinė laidos serija išleista 2013 m. balandžio 5 d. programą sudaro 2 sezonai ir 52 serijos.

„Skūbis Dū! Paslapčių biuras" nukelia žiūrovus į ankstyvuosius detektyvų gyvenimo metus, kuomet šuo Skūbis Dū bei jo draugai tebegyveno savo gimtajame mieste. Laida pasižymi žaismingu sarkazmu, seriale gausu įmantrios technikos, pateikiamos gan įtikinamos piktadarių istorijos, itin kūrybiškai pažvelgta į tam tikrus kultinius franšizės elementus. Televizijos programa kartu išsiskiria ir dviem ypatybėmis, kurios nebūdingos nė vienai kitai franšizės reinkarnacijai: laidos serijas sieja vientisa pagrindinė siužeto linija, serialas pasižymi rimtomis scenomis, dramatiniais pagrindinių veikėjų tarpusavio santykiais. „Skūbis Dū! Paslapčių biuras" taip pat yra viena iš nedaugelio reinkarnacijų, kurioje buvo pateikiami realūs paranormalūs įvykiai.

Serialui būdingi ir siaubo žanro elementai, perimti iš įvairių filmų, televizijos programų bei literatūros darbų. Laidoje įkvėpimo semtasi iš kitų klasikinių siaubo filmų, kaip „Košmaras Guobų gatvėje", „Pjūklas", „Tvin Pyksas", remtasi Houvardo Lavkrafto (*Howard Lovecraft*) kūryba. Antrojo sezono pagrindinėje siužeto linijoje apstu aliuzijų į Babilonijos mitologiją: laidoje nagrinėjami Anunaki dievai, šumerų pseudomokslinė Nibiru koncepcija, rašytojo Zeharijos Sitčino darbai.

Sezonai
-------

| Sezonas | Serijos | Originalus eterio laikotarpis |
| --- | --- | --- |
| Premjera | Finalas |
|  | 1 | 26 | 2010 m. balandžio 5 d. | 2011 m. liepos 26 d. |
|  | 2 | 26 | 2012 m. liepos 30 d. | 2013 m. balandžio 5 d. |

Serialo apdovanojimai
---------------------

| Metai | Kino premija | Kategorija | Įvertinimas |
| --- | --- | --- | --- |
| 2011 | Kids’ Choice Awards | Mėgstamiausias animacinis filmas | Nominuotas |
| 2012 | Kids’ Choice Awards | Mėgstamiausias animacinis filmas | Nominuotas |

Išnašos
-------

1. ↑  *Perlmutter, David (2018). „The Encyclopedia of American Animated Television Shows [Amerikos animuotos televizijos laidos]." (anglų k.). Rowman & Littlefield. 534–538 psl. ISBN 978-153810379.*
2. ↑  *„Scooby-Doo! Mystery Incorporated – Series Overview [„Skūbis Dū! Paslapčių biuras" – serialo apžvalga]". (anglų k.). Msn.com. Originalas archyvuotas 2013-06-20. Nuoroda tikrinta 2012-08-11.*
3. ↑  *„Scooby-Doo! Mystery Incorporated – 'Come Undone' Episode Info – MSN TV [„Skūbis Dū! Paslapčių biuras" – serijos „Come Undone" informacija – MSN TV]". (anglų k.). Tv.msn.com. Originalas archyvuotas 2013-10-17. Nuoroda tikrinta 2013-04-05.*
4. ↑  *Pelley, Rich (2017-12-18). „When good TV goes bad: why Scooby-Doo went to the dogs [Kuomet geros laidos virsta blogomis: Skūbis Dū nuėjo šunų takais]". (anglų k.). The Guardian. Originalas archyvuotas 2018-11-22. Nuoroda tikrina 2018-11-22.*